Diari Oficial de la Generalitat Valenciana


Sumari del DOGV 374, del 09-05-1986 (1986/806192)

ORDRE de 15 d'abril de 1986, de la Conselleria de Cultura, Educació i Ciència, per la qual es convoca concurs públic per a la concessió de beques de collaboració en el taller de restauració del Museu de Sant Pius V, de València.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   374

Data del DOGV
:   09-05-1986

Secció del DOGV
:   ALTRES DISPOSICIONS

Número del document
:   1986/806192


Data del document
:   15-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1986, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en el taller de restructuració del Museu de Sant Pius V, de València.  
El tractament dels fons del museu, encara que siga en les tasques més senzilles de manteniment i consolidació, requereix uns coneixements tècnics especialitzats i la comprovació d'una experiència en tasques semblants ja realitzades.   
La Conselleria de Cultura, Educació i Ciència té la voluntat d'incrementar mitjançant una campanya rigorosa l'acció de conservació dels importants fons artístics de la nostra primera pinacoteca. Aquesta campanya, coincideix, a més amb un ampli projecte de reforma de l'edifici que els conté, amb la qual cosa s'aprofitarà de manera racional per a la restauració d'aquests el temps que necessàriament no hagen d'estar exposats al públic   
Per tal de poder seleccionar els tècnics més adequats per a aquesta tasca i, en virtut de les facultats conferides per la Llei 5/1983, de 30 de desembre, del Govern Valencià.   
ORDENE  
Article primer  
Es convoca concurs públic per a la concessió de cinc beques de col·laboració en treballs de restauració al Museu de Belles Arts Sant Pius V, de València, i s'aproven les bases per les quals es regeix aquesta convocatòria, incloses com a annex en aquesta Ordre.   
Article segon  
Les esmentades beques seran sufragades amb càrrec a la partida pressupostària 49.19.0071.725.   
DISPOSICIONS FINALS  
Primera  
Es faculta el Director General de Patrimoni Artístic perquè, en l'àmbit de les seues competències, adopte les mesures que calguen per a portar a terme el que disposa aquesta Ordre.   
Segona  
Aquesta Ordre entrarà en vigència el mateix dia que es publique al Diari Oficial de la Generalitat Valenciana. València, 15 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO DE BEQUES DE COL·LABORACIO EN TREBALLS DE RESTAURACIO AL MUSEU DE BELLES ARTS SANT PIUS V, DE VALENCIA.   
Primera  
Les beques d'aquesta convocatòria s'adjudicaran mitjançant concurs entre els qui hi aspiren que reunesquen els requisits següents i els acrediten documentalment:   
1) Residir en l'àmbit de la Comunitat Valenciana.   
2) Ser titulat superior o tenir el títol de restaurador per l'Escola de Restauració, així comexperiència en el camp de la restauració artística   
Segona  
Les obligacions dels becaris consistiran a col·laborar amb el personal tènic del Museu en els treballs específics que els encomanen, per aquest motiu hauran d'estar en els locals del Centre durant dotze mesos, i realitzar l'horari que s'establesca pel Director del Museu i a les ordres d'aquest, que els encomanarà els treballs que calguen.   
Tercera  
La dotació de cadascuna de les beques serà de vuit-centes quaranta mil pessetes (840.000 pessetes), a pagar en dotze mesos a partir de la concessió d'aquestes i previ lliurament d'una certificació de l'aprofitament lliurada pel Director del Centre.   
Quarta  
Els aspirants al concurs sol·licitaran individualment que se'ls hi incloga, mitjançant instància dirigida al Conseller de Cultura, Educació i Ciència, i presentada al Registre General de la Conselleria de Cultura, Educació i Ciència, als Serveis Territorials de Cultura de València, Castelló i Alacant, o per qualsevol dels mitjans establerts a l'article 66 de la Llei de Procediment Administratiu. En aquestes instàncies hauran de constar les circumstàncies fixades en la base primera i l'acceptació de totes les condicions establertes en les presents bases.   
El termini de presentació d'instàncies serà de vint dies hàbils comptadors a partir de l'endemà de la publicació d'aquesta convocatòria al Diari Oficial de la Generalitat Valenciana. Cinquena Per a la valoració dels mèrits i les proves que realitzen els sol·licitans es constituirà una comissió qualificadora, integrada per:   
-President: Director General del Patrimoni Artístic.   
-Director del Museo Nacional del Prado.   
-Director del Museu de Belles Arts Sant Pius V.   
-Un restaurador designat pel Director General del Patrimoni Artístic.   
-Secretari: Cap del Servei del Patrimoni ArtísticMoble de la Conselleria de Cultura, Educació i Ciència.   
Les condicions de mèrit avaluables per la comissió qualificadora que s'hi hauran de presentar degudament justificades, i les puntuacions a otorgar són les següents:   
a) Titulació, expedient i mèrits relacionats amb la matèria objecte d'aquesta convocatòria que puguen al·legar-se, de O a 30 punts.   
b) Realitzaió d'una prova de restauració sobre llenç o tauler, a criteri de la comissió, de 0 a 50 punts.   
La comisió qualificadora té facultats per a realitzar per mitjà dels seus membres totes les comprovacions que calguen per a qualificar millor els mèrits adduïts i els treballs o proves que s'hi realitzen, així com d'un seguiment periòdic del treball realitzat durant la beca, i podrà tenir els assessors que estime convenients.   
Una vegada finalitzada la valoració corresponent dels expedients de cadascun dels aspirants, s'elevarà proposta al Conseller de Cultura, Educació i Ciència, qui resoldrà sobre la proposta d?adjudicació de les beques.   
Així mateix, la comissió qualificadora podrà formular proposta en el sentit que siga declarada no adjudicada la beca, si, al seu judici, no hi hagués concursants amb mèrits suficients per a l'adjudicació.   
Sisena  
Les beques seran incompatibles amb la realització de treballs o estudis que dificulten el compliment de la finalitat proposada i/o amb el gaudiment d'altres beques o ajudes semblants.   
Setena  
Els resultats científics derivats dels treballs que els becaris realitzen restaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.   
vuitena  
La Conselleria de Cultura, Educació i Ciència podrà suspendre a proposta de la comissió qualificadora, qualsevol beca concedida quan existesca per part del beneficiari incompliment de les obligacions contretes.   
Novena  
El fet d'haver gaudit de les beques no estableix cap tipus de relació laboral amb la Conselleria de Cultura, Educació i Ciència, ni amb el Museu de Belles Arts Sant Pius V, ni suposa cap compromís per a la incorporació posterior dels becaris a la plantilla d'aquest Centre.